
  32                                                        DR 30.11.2017                                                    

 
Tuan Yang di-Pertua, hari ini 30 November 2017, merupakan satu tarikh 

bersejarah dalam evolusi perubahan perundangan dadah dalam negara kita. Rang 
undang-undang ini akan memberi ruang budi bicara kepada mahkamah serta 
mengekalkan prinsip konsistensi dan fairness dalam menjatuhkan hukuman berdasarkan 
kepada kategori dan severity, dengan izin, kesalahan yang dilakukan misalnya bagi 
kesalahan mengedar dadah yang melibatkan innocent carrier, dengan izin, dan drug 
mule, dengan izin, yang mana pesalah sebenarnya lebih wajar hanya dihukum penjara 
sedang dibacakan di Dewan Rakyat ini. 

 Cadangan pindaan ini digubal dengan teliti dengan mengambil kira niat utama 
kerajaan, untuk melindungi kepentingan awam, public interest dengan memberikan 
mesej pencegahan yang serius dan meningkatkan keberkesanan operasi bagi agensi 
penguat kuasa termasuk PDRM, Agensi Antidadah Kebangsaan, Jabatan Kastam Diraja 
Malaysia dan Agensi Penguat kuasa Maritim Malaysia dalam membanteras masalah 
pengedaran dadah dalam negara Malaysia.  

 Cadangan pindaan ini memberi peluang kepada orang yang disabitkan untuk 
bekerjasama dengan pihak berkuasa bagi memberi maklumat yang mereka memiliki, 
khususnya berkaitan dengan pihak-pihak terlibat dalam sindiket pengedaran dadah. 
Maklumat berkenaan boleh membantu agensi penguat kuasa, dalam usaha-usaha untuk 
membawa kepada penangkapan, penahanan atau pendakwaan mana-mana orang yang 
terlibat dengan aktiviti pengedaran dadah. 

 Secara seluruhnya Tuan Yang di-Pertua, Rang Undang-undang Dadah 
Berbahaya (Pindaan) 2017 ini mempunyai tiga fasal seperti berikut. 

 Fasal 1 mengenai tajuk ringkas dan peruntukan mengenai permulaan kuat 
kuasa. 

 Fasal 2 bertujuan untuk meminda seksyen 39B Akta 234 seperti yang berikut: 

(i) dengan menggantikan subseksyen (2) sedia ada dengan 
subseksyen (2) yang baru bagi memasukkan hukuman selain 
daripada hukuman mati mandatori bagi kesalahan mengedar 
dadah berbahaya iaitu hukuman seumur hidup dan sebatan tidak 
kurang daripada 15 kali sebat; dan 

(ii) memasukkan subseksyen (2A), (2B), (2C) baru antara lain bagi 
menyatakan hal keadaan tertentu yang hanya boleh diambil kira 
oleh mahkamah. 

Untuk makluman Ahli-ahli Yang Berhormat, kerajaan juga akan melakukan satu 
pindaan berperingkat di peringkat Jawatankuasa terhadap perenggan-perenggan 
seksyen 39B(2A)(d), (2B) dan (2C) yang dicadangkan untuk memberikan kuasa budi 
bicara sepenuhnya kepada mahkamah, termasuk untuk menentukan orang yang disabit 
telah membantu agensi penguatkuasaan dalam mengendalikan aktiviti pengedaran 
dadah di dalam atau di luar Malaysia.  

Cadangan pindaan ini adalah dengan mengambil kira pandangan dan 
cadangan ahli-ahli berkepentingan yang telah dikemukakan kepada kerajaan. Pindaan 
ini menunjukkan keterbukaan kerajaan khususnya Yang Amat Berhormat Dato’ Seri 
Mohd Najib bin Tun Abdul Razak, Perdana Menteri Malaysia yang sentiasa mendengar 
pandangan pelbagai pihak untuk memastikan setiap keputusan dasar dibuat secara 
inklusif. 

 Fasal 3 adalah berkaitan peruntukan peralihan. Peruntukan akta yang 
dicadangkan ini hendaklah terpakai bagi mana-mana orang yang telah dipertuduh tetapi 
belum disabit di bawah seksyen 39B Akta Ibu oleh mahkamah yang berwibawa pada 
tarikh permulaan kuat kuasa akta yang dicadangkan ini. Cadangan pindaan baru pada 
seksyen 39B, Akta 234, tidak terpakai bagi kes yang menunggu rayuan yang mana kes 
tersebut perlu melalui proses wajar sedia ada. Walau bagaimanapun, mereka yang telah 
disabit mempunyai peluang merayu ke Mahkamah Rayuan dan Mahkamah Persekutuan 
dan selanjutnya membuat petisyen ke Lembaga Pengampunan. 

 Tuan Yang di-Pertua, saya percaya terdapat banyak persoalan utama yang 
ditimbulkan oleh pelbagai pihak yang perlu diperjelaskan. Persoalan pertama, adakah 
kerajaan berlembut apabila memperkenalkan kuasa budi bicara kepada mahkamah untuk 
menjatuhkan hukuman selain daripada hukuman mati bagi kesalahan mengedar dadah 
berbahaya? Jawapannya tidak.  

 



Tuan Yang di-Pertua, hari ini 30 November 2017, merupakan satu tarikh. bersejarah dalam evolusi perubahan perundangan dadah dalam negara kita. Rang undang-undang ini akan memberi ruang budi bicara kepada mahkamah serta mengekalkan prinsip konsistensi dan fairness dalam menjatuhkan hukuman berdasarkan kepada kategori dan severity, dengan izin, kesalahan yang dilakukan misalnya bagi kesalahan mengedar dadah yang melibatkan innocent carrier, dengan izin, dan drug mule, dengan izin, yang mana pesalah sebenarnya lebih wajar hanya dihukum penjara sedang dibacakan di Dewan Rakyat ini. Cadangan pindaan ini digubal dengan teliti dengan mengambil kira niat utama kerajaan, untuk melindungi kepentingan awam, public interest dengan memberikan mesej pencegahan yang serius dan meningkatkan keberkesanan operasi bagi agensi penguat kuasa termasuk PDRM, Agensi Antidadah Kebangsaan, Jabatan Kastam Diraja Malaysia dan Agensi Penguat kuasa Maritim Malaysia dalam membanteras masalah pengedaran dadah dalam negara Malaysia. Cadangan pindaan ini memberi peluang kepada orang yang disabitkan untuk bekerjasama dengan pihak berkuasa bagi memberi maklumat yang mereka memiliki, khususnya berkaitan dengan pihak-pihak terlibat dalam sindiket pengedaran dadah. Maklumat berkenaan boleh membantu agensi penguat kuasa, dalam usaha-usaha untuk membawa kepada penangkapan, penahanan atau pendakwaan mana-mana orang yang terlibat dengan aktiviti pengedaran dadah. Secara seluruhnya Tuan Yang di-Pertua, Rang Undang-undang Dadah Berbahaya (Pindaan) 2017 ini mempunyai tiga fasal seperti berikut. Fasal 1 mengenai tajuk ringkas dan peruntukan mengenai permulaan kuat kuasa. Fasal 2 bertujuan untuk meminda seksyen 39B Akta 234 seperti yang berikut: (i) dengan menggantikan subseksyen (2) sedia ada dengan subseksyen (2) yang baru bagi memasukkan hukuman selain daripada hukuman mati mandatori bagi kesalahan mengedar dadah berbahaya iaitu hukuman seumur hidup dan sebatan tidak kurang daripada 15 kali sebat; dan. (ii) memasukkan subseksyen (2A), (2B), (2C) baru antara lain bagi menyatakan hal keadaan tertentu yang hanya boleh diambil kira oleh mahkamah. Untuk makluman Ahli-ahli Yang Berhormat, kerajaan juga akan melakukan satu pindaan berperingkat di peringkat Jawatankuasa terhadap perenggan-perenggan seksyen 39B(2A)(d), (2B) dan (2C) yang dicadangkan untuk memberikan kuasa budi bicara sepenuhnya kepada mahkamah, termasuk untuk menentukan orang yang disabit telah membantu agensi penguatkuasaan dalam mengendalikan aktiviti pengedaran dadah di dalam atau di luar Malaysia. Cadangan pindaan ini adalah dengan mengambil kira pandangan dan cadangan ahli-ahli berkepentingan yang telah dikemukakan kepada kerajaan. Pindaan ini menunjukkan keterbukaan kerajaan khususnya Yang Amat Berhormat Dato' Seri Mohd Najib bin Tun Abdul Razak, Perdana Menteri Malaysia yang sentiasa mendengar pandangan pelbagai pihak untuk memastikan setiap keputusan dasar dibuat secara inklusif. Fasal 3 adalah berkaitan peruntukan peralihan. Peruntukan akta yang dicadangkan ini hendaklah terpakai bagi mana-mana orang yang telah dipertuduh tetapi belum disabit di bawah seksyen 39B Akta Ibu oleh mahkamah yang berwibawa pada tarikh permulaan kuat kuasa akta yang dicadangkan ini. Cadangan pindaan baru pada seksyen 39B, Akta 234, tidak terpakai bagi kes yang menunggu rayuan yang mana kes tersebut perlu melalui proses wajar sedia ada. Walau bagaimanapun, mereka yang telah disabit mempunyai peluang merayu ke Mahkamah Rayuan dan Mahkamah Persekutuan dan selanjutnya membuat petisyen ke Lembaga Pengampunan. Tuan Yang di-Pertua, saya percaya terdapat banyak persoalan utama yang ditimbulkan oleh pelbagai pihak yang perlu diperjelaskan. Persoalan pertama, adakah kerajaan berlembut apabila memperkenalkan kuasa budi bicara kepada mahkamah untuk menjatuhkan hukuman selain daripada hukuman mati bagi kesalahan mengedar dadah berbahaya? Jawapannya tidak.